Tarybos Reglamentas (EB) Nr. 1836/95
1995 m. liepos 24 d.
papildantis Reglamento (EEB) Nr. 1461/93 dėl paraiškų konkurso dalyvių iš Jungtinių Amerikos Valstijų galimybės laimėti viešąsias sutartis priedą
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į Austrijos, Suomijos ir Švedijos Stojimo aktą, ypač į jo 169 straipsnį,
atsižvelgdama į Komisijos pasiūlymą,
kadangi, atsakant į tam tikras Jungtinių Valstijų paraiškų konkurso dalyviams iš Bendrijos taikomas priemones, Reglamentas (EEB) Nr. 1461/93 [1] apriboja Jungtinių Valstijų paraiškų konkurso dalyvių galimybę laimėti tam tikras sutartis, kurias sudaro tam tikros valstybinės valdžios institucijos;
kadangi, įsigaliojus Austrijos, Suomijos ir Švedijos stojimo aktui, būtina minėto reglamento I priede išvardytų perkančiųjų organizacijų sąrašą pataisyti papildant jį naujų valstybių narių organizacijomis;
kadangi šis pataisymas nenumatytas stojimo akte ir jo prieduose; kadangi dėl tos priežasties jis yra toks, koks numatytas Stojimo akto 169 straipsnyje, ir privaloma laikytis to straipsnio 2 dalyje nustatytos tvarkos,
PRIĖMĖ ŠĮ REGLAMENTĄ :
1 straipsnis
Reglamento (EEB) Nr. 1461/93 I priedas papildomas šio reglamento priede išvardytomis valstybinės valdžios institucijomis.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. liepos 24 d.